- Hindi News
- National
- परीक्षा की तैयारी: नकल का केस आया तो पूरे स्टाफ को ही भुगतना होगा खामियाजा
परीक्षा की तैयारी: नकल का केस आया तो पूरे स्टाफ को ही भुगतना होगा खामियाजा
सोनीपत| हरियाणाविद्यालय शिक्षा बोर्ड की ओर से संचालित परीक्षा को लेकर विभाग की ओर से तैयारी का सिलसिला जारी है। शनिवार को डीईओ ने परीक्षा की तैयारियों को लेकर एसएम हिंदू स्कूल में स्कूल मुखियाओं, बीईओ, बीईईओ सहित अन्य संबंधित स्टाफ सदस्यों की बैठक ली। उन्होंने कहा कि नकल पर पूरी तरह सख्ती रखनी होगी, अगर किसी भी परीक्षा केंद्र से नकल के केस सामने आए तो इस बार कार्रवाई किसी एक व्यक्ति विशेष पर नहीं बल्कि इसका खामियाजा पूरे स्टाफ को भुगतने के लिए तैयार रहना होगा।
भविष्य के लिए एेसे परीक्षा केंद्रों में परीक्षा नहीं होगी। इस बार बोर्ड की हिदायत है कि परीक्षा के दौरान सुपरवाइजर अपना फोन रूम में नहीं ले जा सकेंगे। यही नहीं परीक्षा के दौरान सुपरवाइजर की जेब में खर्चे से अधिक रुपये भी नहीं होने चाहिए। परीक्षा ड्यूटी में स्थानीय भागीदारी में पक्षपात की शिकायतों के मद्देनजर इस बार ड्यूटी शिक्षा बोर्ड से ही लगाई गई है।
रविवार को डीसी केएम पांडुरंग राजकीय सीनियर सेकेंडरी स्कूल, माडल टाउन में परीक्षा केन्द्र अधीक्षकों की बैठक लेंगेे। इस मौके पर बोर्ड की ओर से संबंधित तो परीक्षा सामग्री वितरित होगी।
नकलरोकने में सहयोग करें ग्रामीण और सरपंच : नकलको सामाजिक बुराई बताते हुए डीईओ ने ग्रामीणों एवं सरपंचों से सहयोग मांगा है। स्कूल ड्रेस आए विद्यार्थी ताकि बाहरी पकड़े जाएं।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva